## Cultura amplia el termini per a la presentació de sol·licituds d’ajudes per a reactivar el sector cultural afectat per les inundacions

*** Els professionals i empreses tindran 10 dies hàbils més, a comptar a partir del 29 de gener, per a poder aportar la documentació necessària
* Les ajudes ascendixen a 6 milions d’euros, dels quals 5 milions són per a professionals i empreses del sector cultural i 1 milió per al sector editorial**

La Conselleria d’Educació, Cultura, Universitats i Ocupació ha publicat en el [Diari Oficial de la Generalitat Valenciana](https://dogv.gva.es/va/resultat-dogv?signatura=2025/886) (DOGV) la resolució per la qual s’amplia el termini de presentació de sol·licituds d’ajudes directes per a reactivar el sector cultural afectat pel temporal del 29 d’octubre de 2024.

Estes ajudes van ser aprovades pel Ple del Consell el mes de desembre passat a través de dos decrets, per un total de 6 milions d’euros, amb la finalitat de facilitar la reposició de les ferramentes bàsiques necessàries perquè les indústries culturals i editorials puguen reprendre la seua activitat, per a la qual cosa es va obrir un termini de 20 dies hàbils a comptar des del 30 de desembre de 2024.

Mitjançant l’ampliació publicada hui, els professionals i empreses afectats disposaran de 10 dies hàbils més, a comptar del 29 de gener (fins a l’11 de febrer), per a poder presentar les seues sol·licituds. D’esta manera, la Generalitat pretén que cap afectat es quede fora d’estes ajudes.

Del total d’ajudes aprovades pel Consell, 5 milions d’euros es destinen a la concessió d’ajudes directes dirigides als professionals i empreses del sector cultural amb la finalitat de finançar la reparació i reposició de danys materials mobles necessaris per al desenrotllament de les activitats productives culturals.

D’altra banda, s’ha aprovat un paquet d’ajudes dotat amb un milió d’euros per a empreses del sector editorial que estiguen radicades en els municipis afectats o tinguen instal·lacions afectades per les inundacions en estos municipis.

Les dos ajudes són compatibles amb qualssevol altres ajudes o subvencions públiques que reben les empreses afectades, així com amb les indemnitzacions procedents d’altres entitats públiques o privades.

Es pot consultar més informació sobre les ajudes a empreses i professionals del sector cultural a través de l’[enllaç següent](https://www.gva.es/va/inicio/procedimientos?id_proc=102169).

D’igual manera, es pot accedir a més informació sobre les ajudes al sector editorial en l’[enllaç següent](https://www.gva.es/va/inicio/procedimientos?id_proc=102180).

Fecha: 27/01/2025